Illyustrativ surat Xitoyning Xeyluntszyan viloyatidagi Tsitayze shahar okrugidagi ko‘mir shaxtasida yuz bergan yong‘in tufpyli 22 kishi yer ostida qolib ketdi, deb xabar qilmoqda Sinxua agentligi. Voqea seshanba kuni kechqurun yuz bergan. Ayni damda qidiruv-qutqaruv ishlari olib borilmoqda. Ma’lumot uchun, XXR tog‘-kon sanoati sohasi dunyodagi eng xavflilardan sanaladi. Har yili shaxtalardagi avariyalar oqibatida minglab insonlar hayotdan ko‘z yumadi. Halokatlarning asosiy sababi – texnika xavfsizligiga rioya qilmaslikda.